2011.gada 16. augustā Noteikumi Nr. 633

Rīgā (prot. Nr. 48 30.§)

**Grozījumi Ministru kabineta 2009.gada 22.decembra noteikumos Nr.1618 "Vieglo automobiļu un motociklu nodokļa maksāšanas, iekasēšanas un administrēšanas kārtība"**

Izdoti saskaņā ar likuma

"Par vieglo automobiļu un motociklu nodokli"

4.panta septīto daļu un 8.pantu

Izdarīt Ministru kabineta 2009.gada 22.decembra noteikumos Nr.1618 "Vieglo automobiļu un motociklu nodokļa maksāšanas, iekasēšanas un administrēšanas kārtība" (Latvijas Vēstnesis, 2009, 205.nr.) šādus grozījumus:

1. Izteikt 6.punktu šādā redakcijā:

"6. Reģistrējot transportlīdzekli Ceļu satiksmes drošības direkcijā, persona iesniedz nodokļa samaksu apliecinošu maksājuma dokumentu, ja nodoklis netiek maksāts Ceļu satiksmes drošības direkcijas kasē vai ja informācija par maksājumu nav identificējama valsts informācijas sistēmās. Ja nodoklis nav samaksāts likumā noteiktajā apmērā, Ceļu satiksmes drošības direkcija transportlīdzekli nereģistrē."

2. Aizstāt 8.punktā vārdus "nodokļa samaksu apliecinoša maksājuma dokumenta un tiem pievienotā Ceļu satiksmes drošības direkcijas atzinuma saņemšanas" ar vārdiem "un nodokļa samaksu apliecinoša maksājuma dokumenta saņemšanas (ja attiecīgā informācija par maksājumu nav identificējama valsts informācijas sistēmās)".

Ministru prezidents V.Dombrovskis

Satiksmes ministrs U.Augulis